പുലിപ്പേടി കണ്ണന്കൊളുമ്ബില് വീണ്ടും കാമറ സ്ഥാപിച്ചു കൊല്ലങ്കോട്: പുലിയെ കണ്ടതായി പറയുന്ന പ്രദേശത്ത് വനംവകുപ്പ് വീണ്ടും കാമറ സ്ഥാപിച്ചു. നെന്മേനിക്കടുത്ത കണ്ണന്കൊളുമ്ബിലും കൊങ്ങന്ചാത്തിയിലുമാണ് പുലിയെ കണ്ടതായി നാട്ടുകാര് പറയുന്നത്. തെരുവുനായ്ക്കളെ പിന്തുടരുന്ന പുലിയെ ജനവാസ മേഖലയില് കണ്ടിരുന്നത്രെ. വ്യാഴാഴ്ച കണ്ണന്കൊളുമ്ബ് സ്വദേശിയുടെ പുരയിടത്തില് കണ്ടതായും വിവരമുണ്ടായിരുന്നു. കഴിഞ്ഞയാഴ്ച ചായക്കടയിലേക്ക് പോകുന്നതിനിടെ പുലിയെ കണ്ടതായും നാട്ടുകാരില് ചിലര് അറിയിച്ചിരുന്നു.ഒരുമാസം മുമ്ബ് മരുതിപ്പാറ, ചേകോല് പ്രദേശങ്ങളിലും കമ്ബന്കോട്ടിലും പുലി ആടുകളെയും വളര്ത്തുനായ്ക്കളെയും കൊന്നതിനെ തുടര്ന്ന് നാല് കാമറകള് സ്ഥാപിച്ചിരുന്നു. എന്നാല്, ദൃശ്യം പതിയാതായതോടെ വനംവകുപ്പ് കാമറകള് മാറ്റിയിരുന്നു. കണ്ണന് കൊളുമ്ബില് കാമറക്കൊപ്പം കെണി സ്ഥാപിച്ച് പുലിയെ പിടികൂടണമെന്നാണ് നാട്ടുകാരുടെ ആവശ്യം.